10. ΝΟΜΟΘΕΤ. ΔΙΑΤΑΓΜΑ υπ’ αριθ.450 της 15 Ιουν./8 Ιουλ.1974 (ΦΕΚ Α΄ 191) Περί κυρώσεως των αντικατασταθέντων Παραρτημάτων Ι και ΙΙ της από 15 Δεκ.1950 Συμβάσεως Βρυξελλών περί της δασμολογητέας αξίας των εμπορευμάτων. Άρθρον πρώτον.-Κυρούνται και κτώνται ισχύν νόμου τα Παραρτήματα Ι και ΙΙ της από 15 Δεκ.1950 εν Βρυξέλλαις συναφθείσης και δια του Α.Ν.1923/1951 κυρωθείσης Συμβάσεως περί της δασμολογητέας αξίας των εμπορευμάτων, ως ταύτα αντικατεστάθησαν βάσει της από 7 Ιουν.1967 σχετικής συστάσεως του Συμβουλίου Τελωνειακής Συνεργασίας. (Μετά την σελ.620,042) Σελ.620,043 Τεύχος 534-Σελ.123 Δασμολογικές Συμβάσεις 30.Θ.δ.10 ΠΑΡΑΡΤΗΜΑ Ι Ορισμός της δασμολογητέας αξίας Άρθρ.Ι.-1.Δια την εφαρμογήν των κατ’ αξίαν δασμών, η αξία των εισαγομένων εμπορευμάτων, των προοριζομένων δι’ ανάλωσιν ή χρησιμοποίησιν, είναι η κανονική τιμή, ήτοι η τιμή η θεωρούμενη ως δυναμένη να επιτευχθή δια τα εμπορεύματα ταύτα καθ’ ην στιγμήν οι δασμοί καθίστανται απαιτητοί, εξ αφορμής πωλήσεως συντελουμένης υπό συνθήκας πλήρους συναγωνισμού μεταξύ ενός αγοραστού και ενός πωλητού, ανεξαρτήτων του ενός εκ του ετέρου. 2.Η κανονική τιμή των εισαγομένων εμπορευμάτων προορίζεται, λαμβανομένου υπ’ όψιν ότι: α)Τα εμπορεύματα παραδίδονται εις τον αγοραστήν εις τον λιμένα ή τον τόπον εισαγωγής της εισαγούσης χώρας. β)Ο πωλητής υφίσταται άπαντα τα έξοδα τα αναφερόμενα εις την πώλησιν και την παράδοσιν των εμπορευμάτων εις τον λιμένα ή τον τόπον της εισαγωγής, των εξόδων τούτων περιλαμβανομένων εις την κανονικήν τιμήν. γ)Ο αγοραστής υφίσταται τους εις την χώραν της εισαγωγής απαιτητούς δασμούς και φόρους, οίτινες δεν περιλαμβάνονται εις την κανονικήν τιμήν. Άρθρ.ΙΙ.-Πώλησις συντελουμένη υπό συνθήκας πλήρους συναγωνισμού μεταξύ αγοραστού και πωλητού, ανεξαρτήτων του ενός εκ του ετέρου, είναι η πώλησις εις την προϋποτίθεται ότι: α)η πληρωμή της τιμής των εμπορευμάτων αποτελεί την μόνην πραγματικήν παροχήν του αγοραστού. β)Η συμφωνηθείσα τιμή δεν επηρεάζεται, πέραν των σχέσεων των δημιουργουμένων υπ’ αυτής ταύτης της πωλήσεως και υπό εμπορικών, οικονομικών ή άλλων σχέσεων προερχομένων ή μη εκ συμβολαίου μεταξύ του πωλητού ή οιουδήποτε φυσικού ή νομικού προσώπου συνεταιρισμένου μετ’ αυτού εις εργασίας αφ’ ενός και του αγοραστού ή οιουδήποτε προσώπου συνεταιρισμένου μετ’ αυτού εις εργασίας αφ’ ετέρου. γ)Ουδέν τμήμα του προϊόντος του προερχομένου εκ μεταπωλήσεων ή άλλων πράξεων διαθέσεως ή χρησιμοποιήσεως, ως αντικείμενον ήθελον αποτελέσει μεταγενεστέρως τα εμπορεύματα, θα περιέλθη αμέσως ή εμμέσως εις τον πωλητήν ή εις οιονδήποτε έτερον φυσικόν ή νομικόν πρόσωπον συνδεδεμένον εις εργασίας μετ’ αυτού. Σελ.620,044 Τεύχος 534-Σελ.124 2.Δύο πρόσωπα θεωρούνται ως συνδεδεμένα εις εργασίας, εάν το έν εξ αυτών έχει οιονδήποτε συμφέρον εις τας εργασίας ή την περιουσίαν του άλλου ή εάν αμφότερα τα πρόσωπα ταύτα έχουν κοινόν συμφέρον εις οιασδήποτε εργασίας ή περιουσίαν ή εάν εισέτι τρίτον πρόσωπον έχει συμφέρον εις τας εργασίας ή την περιουσίαν αμφοτέρων τούτων, ανεξαρτήτως εάν τα συμφέροντα ταύτα είναι άμεσα ή έμμεσα. Άρθρ.ΙΙΙ.-Οσάκις τα υποβλητέα εις εκτίμησιν εμπορεύματα: α)είναι κατασκευασμένα βάσει μεθόδου προστατευομένης δια διπλώματος ευρεσιτεχνίας ή αποτελούν αντικείμενον οιουδήποτε προστατευομένου σχεδίου ή υποδείγματος, β)ή εισάγονται υπό αλλοδαπόν βιομηχανικόν ή εμπορικόν σήμα, γ)ή εισάγονται, ίνα αποτελέσουν αντικείμενον είτε πωλήσεως ή άλλης πράξεως διαθέσεως υπό αλλοδαπόν βιομηχανικόν ή εμπορικόν σήμα είτε χρησιμοποιήσεως υπό τοιούτον σήμα, η κανονική τιμή θα προσδιορίζηται υπό την προϋπόθεσιν, ότι αύτη περιλαμβάνει, εν σχέσει προς τα εν λόγω εμπορεύματα, την αξίαν του δικαιώματος χρησιμοποιήσεως του διπλώματος ευρεσιτεχνίας, του σχεδίου ή υποδείγματος ή του εμπορικού σήματος. 30.Θ.δ.10 Δασμολογικές Συμβάσεις ΠΑΡΑΡΤΗΜΑ ΙΙ Ερμηνευτικαί σημειώσεις του ορισμού  της Δασμολογητέας Αξίας Σ η μ ε ί ω σ ι ς 1. Το χρονικόν σημείον εις ο αποβλέπει το άρθρ. 1, παρ. 1, θα καθορίζηται συμφώνως προς την νομοθεσίαν εκάστης χώρας και δύναται να είναι π.χ. ο χρόνος της κανονικής καταθέσεως ή της καταχωρήσεως της διασαφήσεως δια την θέσιν εις ανάλωσιν των εμπορευμάτων, ο χρόνος πληρωμής των δασμών ή ο χρόνος της εξόδου των εμπορευμάτων εκ των Τελωνειακών χώρων. Σ η μ ε ί ω σ ι ς 2. Τα έξοδα περί ων το άρθρ. 1 παρ. 2 εδάφ. β΄ περιλαμβάνουν ιδίως: -τα έξοδα μεταφοράς, -τα έξοδα ασφαλείας, -τας προμηθείας, -τα έξοδα μεσιτείας, -τα έξοδα εκδόσεως, εκτός της χώρας εισαγωγής, των εγγράφων των σχετικών με την εισαγωγήν των εμπορευμάτων εις την εισάγουσαν χώραν, συμπεριλαμβανομένων και των τελών προξενικής θεωρήσεως, -τους δασμούς και τους φόρους τους απαιτητούς εκτός της εισαγούσης χώρας, πλην εκείνων των οποίων θα απηλλάσσετο ή των οποίων το ποσόν θα επεστρέφετο ή θα έδει να επιστραφή, -το κόστος των συσκευασιών, εξαιρέσει των υποκειμένων εις ίδιον δασμολογικόν καθεστώς, ως και τα έξοδα συσκευασίας (εργατικά, υλικόν και λοιπα έξοδα), -τα έξοδα φορτώσεως. Σ η μ ε ί ω σ ι ς 3. Η κανονική τιμή θα προσδιορίζηται υπό την προϋπόθεσιν, ότι η πώλησις αναφέρεται εις την ποσότητα των προς εκτίμησιν εμπορευμάτων. Σ η μ ε ί ω σ ι ς 4. Όταν τα λαμβανόμενα υπ’ όψιν στοιχεία δια τον προσδιορισμόν της αξίας ή της πληρωθείσης ή πληρωτέας τιμής εκφράζωνται εις νόμισμα διάφορον του της χώρας εισαγωγής, η τιμή συναλλάγματος, ήτις θα ληφθή υπ’ όψιν δια την μετατροπήν, είναι η επίσημος τοιαύτη, η ισχύουσα εις την χώραν ταύτην. Σ η μ ε ί ω σ ι ς 5. Αντικειμενικός σκοπός του ορισμού της δασμολογητέας αξίας είναι να επιτρέπη εις πάσαν περίπτωσιν, τον υπολογισμόν των δασμών επί τη βάσει της τιμής, εις την οποίαν οιοσδήποτε αγοραστής θα ηδύνατο να προμηθευθή τα εισαχθέντα εμπορεύματα, κατόπιν πωλήσεως συντελουμένης υπό συνθήκας πλήρους συναγωνισμού, εις τον λιμένα ή τον τόπον της εισόδου εις την εισάγουσαν χώραν. Ο κανών ούτος έχει γενικήν εφαρμογήν, εφαρμοζόμενος ανεξαρτήτος του εάν τα εμπορεύματα εισάγωνται επί τη βάσει συμβολαίου πωλήσεως ή όχι και οιουδήποτε εάν είναι οι όροι του Συμβολαίου τούτου. Η εφαρμογή όμως του ορισμού τούτου συνεπάγεται έρευναν επί των τρεχουσών τιμών κατά το χρόνον προσδιορισμού της δασμολογητέας αξίας. Εις την πράξιν, όταν τα εισαγόμενα εμπορεύματα αποτελούν το αντικείμενον μιας καλή τη πίστει πωλήσεως, η πληρωθείσα ή η πληρωτέα τιμή κατά την πώλησιν ταύτην δύναται, γενικώς, να θεωρηθή ως μια έγκυρος ένδειξις δια τον προσδιορισμόν της κανονικής τιμής, περί ης ο ορισμός. Κατά συνέπειαν, η πληρωθείσα ή η πληρωτέα τιμή, θα δύναται, άνευ δυσχερείας τινός να ληφθή ως βάσις εκτιμήσεως και συνιστάται εις τας Τελωνειακάς Υπηρεσίας, όπως την αποδέχωνται ως δασμολογητέαν αξίαν των περί ων πρόκειται εμπορευμάτων, υπό την επιφύλαξιν: α)των ληπτέων μέτρων προς αποφυγήν της διαφυγής των δασμών δια της χρησιμοποιήσεως εικονικών ή ανακριβών τιμών ή συμβολαίων, β)των ενδεχομένων προσαρμογών της τιμής ταύτης, των κρινομένων ως αναγκαίων, ίνα ληφθώσιν υπ’ όψιν τα στοιχεία άτινα εις την υπό κρίσιν πώλησιν θα διέφερον εκείνων, άτινα διαλαμβάνει ο ορισμός της δασμολογητέας αξίας. Αι προσαρμογαί της ως άνω παρ. β΄ αφορούν ιδίως τα έξοδα μεταφοράς και τα λοιπά έξοδα, περί ων η παρ. 2 του άρθρ. 1 και η Σημείωσις 2 της προσθήκης εις το άρθρ. 1 ως και τας εκπτώσεις ή άλλας μειώσεις της τιμής τας παραχωρηθείσας εις τους αποκλειστικούς αντιπροσώπους ή μοναδικούς εκδοχείς, τας ασυνήθεις εκπτώσεις ή πάσαν άλλην μείωσιν επί της συνήθους τιμής συναγωνισμού. Προσθήκη εις το άρθρ. ΙΙΙ Σ η μ ε ί ω σ ι ς 1. Αι διατάξεις του άρθρ. ΙΙΙ ουδένα περιορισμόν επιφέρουν εις τας διατάξεις των άρθρ. Ι και ΙΙ. Σ η μ ε ί ω σ ι ς 2. Αι διατάξεις του άρθρ. ΙΙΙ δύνανται να έχουν επίσης εφαρμογήν εις τα εμπορεύματα άτινα εισάγονται ίνα αποτελέσουν, μετά προηγουμένην συμπληρωματικήν επεξεργασίαν, αντικείμενον, είτε πωλήσεως ή άλλης πράξεως διαθέσεως υπό αλλοδαπόν βιομηχανικόν ή εμπορικόν σήμα, είτε χρησιμοποιήσεως υπό τοιούτον σήμα. (Αντί για τη σελ.620,045(α) Σελ.620,045(β) Τεύχος ΙΑ-11-3 Σελ. 75 Δασμολογικές Συμβάσεις 30.Θ.δ.10 Σ η μ ε ί ω σ ι ς 3. Βιομηχανικόν ή εμπορικόν σήμα θα θεωρήται ως αλλοδαπόν βιομηχανικόν ή εμπορικόν σήμα, εάν τούτο είναι σήμα: α)είτε ενός οιουδήποτε προσώπου το οποίον, εκτός της χώρας εισαγωγής, παρήγαγεν, εβιομηχανοποίησεν, προσέφερε προς πώλησιν ή παρενέβη κατ’ άλλον τρόπον εις την διακίνησιν των προς εκτίμησιν εμπορευμάτων, β)είτε ενός οιουδήποτε προσώπου συνδεδεμένου εις εμπορικάς εργασίας μετά παντός προσώπου εκ των αναφερομένων εις την ως άνω παρ. α, γ)είτε ενός οιουδήποτε προσώπου, ούτινος τα επί του σήματος δικαιώματα περιορίζονται υπό τινος συμφωνίας μεθ’ οιουδήποτε προσώπου εκ των αναφερομένων εις τας ως άνω παρ. α ή β. Γενική προσθήκη Η έννοια της δασμολογητέας αξίας, ως αύτη εκφράζεται δια του Ορισμού και των Ερμηνευτικών ως άνω Σημειώσεων, εφαρμόζεται δια τον προσδιορισμόν της δασμολογητέας αξίας όλων των εμπορευμάτων των υποκειμένων εις τελωνισμόν, συμπεριλαμβανομένων και των εμπορευμάτων, άτινα απαλλάσσονται της καταβολής των δασμών, ως και των εμπορευμάτων των υποκειμένων εις ειδικευμένους δασμούς. Άρθρον δεύτερον.-Η ισχύς του παρόντος άρχεται από 18 Απρ. 1972. 